วุ้นเส้นรับผิดโฆษณาเบียร์
ย่องพบสมาน อาสา-รณรงค์ ลดละเลิกดื่ม,วุ้นเส้น ควงทนายดอดให้ข้อมูล หมอสมาน แอ่นอก ยอมรับโพสต์รูปโปรโมตเบียร์ ไม่ใช่แค่ การโฆษณาน้ำดื่ม พร้อมยินดีให้ความร่วมมือรณรงค์ลด ละ เลิกเครื่องดื่มแอลกอฮอล์ หมอหมานชี้วุ้นเส้นเปิดปากสารภาพถือเป็นประโยชน์แก่ตัวเอง,ความคืบหน้าหลังจากที่กลุ่มดารา นักร้อง นักแสดงและเหล่าเซเลบ หลายคน อาทิ โดม-ปกรณ์ ลัม จ๋า-ณัฐฐาวีรนุช ทองมี วุ้นเส้น-วิริฒิพา ภักดีประสงค์, ดีเจภูมิ-ภูมิใจ ตั้งสง่า ดีเจเพชรจ้า-วิเชียร กุศลมโนมัย ฯลฯ โพสต์ภาพคู่กับเครื่องดื่มแอลกอฮอล์ยี่ห้อหนึ่งผ่านอินสตาแกรมส่วนตัว อันเป็นการกระทำ เข้าข่ายผิดมาตรา 32 พ.ร.บ.ควบคุมเครื่องดื่มแอลกอฮอล์ พ.ศ.2551 จนทำให้มีการร้องเรียนไปยัง สำนักงานคณะกรรมการควบคุมเครื่องดื่มแอลกอฮอล์ กรมควบคุมโรค กระทรวงสาธารณสุข กระทั่งกลายเป็นประเด็นร้อนในสังคมขณะนี้และมีการเรียกกลุ่มผู้กระทำความผิดดังกล่าวเข้ามาชี้แจงนั้น,เมื่อวันที่ 22 ต.ค. นพ.สมาน ฟูตระกูล ผอ.สำนักงานคณะกรรมการควบคุมเครื่องดื่มแอลกอฮอล์ กรมควบคุมโรค กระทรวงสาธารณสุข เปิดเผยว่า วีเจวุ้นเส้น หรือ น.ส.วิริฒิพา ภักดีประสงค์ พร้อมด้วยทนายความส่วนตัว เข้าพบเมื่อวันที่ 21 ต.ค. ให้ข้อมูลเรื่องการโพสต์ภาพถ่ายคู่กับเครื่องดื่มแอลกอฮอล์ จากการพูดคุยในรายละเอียดของการดำเนินการ น.ส.วิริฒิพาให้การที่เป็นประโยชน์ต่อรูปคดีมาก ว่า การกระทำดังกล่าวเป็นการโฆษณาเบียร์ ไม่ใช่แค่การโฆษณาน้ำดื่มยี่ห้อเดียวกัน จึงเข้าข่ายการกระทำเพื่อประโยชน์ทางการค้าเครื่องดื่มแอลกอฮอล์อย่างชัดเจน ส่วนจะมีความเชื่อมโยงกับใคร รวมถึงรายละเอียดอื่นๆ หรือไม่นั้น ขณะนี้ขอที่จะยังไม่ลงรายละเอียด,คุณวุ้นเส้นได้ให้ความร่วมมือและข้อมูลที่เป็นประโยชน์ต่อรูปคดีมาก ว่า การกระทำดังกล่าวของเธอมีการประสานขอให้ทำจากทางภาคธุรกิจจริงๆ ไม่ใช่ทำเล่นๆ เป็นการโปรโมตเบียร์ไม่ใช่น้ำดื่ม จึงเข้าข่ายการกระทำเพื่อประโยชน์ทางการค้าอย่างชัดเจน น่าจะเป็นการกระทำที่ทำกันเป็นขบวนการ ทั้งนี้ คุณวุ้นเส้นระบุว่า ยินดีให้ความร่วมมือ กับกระทรวงสาธารณสุขในการบำเพ็ญประโยชน์ช่วยรณรงค์ ลด ละ เลิก การดื่มสุราอีกด้วย นพ.สมานกล่าว,ผู้สื่อข่าวถามว่า น.ส.วิริฒิพา กับหญิงแย้ หรือ น.ส.นนทพร ธีระวัฒนสุข ซึ่งเป็นผู้ที่มีชื่อในแคมเปญโฆษณาเครื่องดื่มแอลกอฮอล์ยี่ห้อดัง ให้ข้อมูลไม่ตรงกัน ตรงนี้จะมีผลอะไรหรือไม่ นพ.สมานกล่าวว่า ในส่วนดารานั้นมีความชัดเจนอยู่แล้วว่า กระทำผิดฐานโฆษณาเครื่องดื่มแอลกอฮอล์ โดยข้อมูลที่ได้เป็นเรื่องของบุคคล รวมกับสิ่งแวดล้อมต่างๆของรายบุคคล สำนักงานฯ ทำหน้าที่แค่รวบรวมข้อมูลและให้ศาลพิจารณาตัดสิน แต่ในส่วนของ น.ส.วิริฒิพา ซึ่งให้ข้อมูลที่เป็นประโยชน์และยินดีให้ความร่วมมือในการรณรงค์ลด ละ เลิกเครื่องดื่มแอลกอฮอล์ จะรายงานให้คณะอนุกรรมการพิจารณาความผิดตามกฎหมายได้ทราบ ตรงนี้ถือว่าเป็นประโยชน์ต่อตัวดาราเองทั้งในชั้นเจ้าพนักงาน และในชั้นศาลอย่างแน่นอน
วุ้นเส้น ควงทนายดอดให้ข้อมูล หมอสมาน แอ่นอก ยอมรับโพสต์รูปโปรโมตเบียร์ ไม่ใช่แค่ การโฆษณาน้ำดื่ม พร้อมยินดีให้ความร่วมมือรณรงค์ลด ละ เลิกเครื่องดื่มแอลกอฮอล์ หมอหมานชี้วุ้นเส้นเปิดปากสารภาพถือเป็นประโยชน์แก่ตัวเอง
ข่าวหน้า1,หมอสมาน,วุ้นเส้น,ปกรณ์ ลัม,ณัฐฐาวีรนุช ทองมี,วิริฒิพา ภักดีประสงค์,ดีเจภูมิ,วิเชียร กุศลมโนมัย,โพสต์ภาพ,เครื่องดื่มแอลกอฮอล์,ข่าว,ไทยรัฐฉบับพิมพ์